Univerzitet u Sarajevo

Elektrotehnički fakultet Sarajevo

Odsjek za računarstvo i informatiku

Tema: ***Autobuska stanica***

Predmet: Softverski inžinjering

***Članovi tima3*:** Saudin Ademović

Dina Ahmić

Mirhat Babić

Larisa Bešić

Sumeja Botulja

Ilvana Branković

Fahrudin Brbutović

Sarajevo, mart 2015.

***Zapisnik sa intervjua***

|  |
| --- |
| Intervju vodile:Sumeja Botulja i Ilvana Branković  Intervju vođen sa:Dean Čupović  Datum intervjua:17.03.2015.  Mjesto intervjua:Elektrotehnički fakultet u Sarajevu, Sala 1-04  Tema:Autobuska stanica |

|  |  |
| --- | --- |
| Pitanje | Odgovor |
| Prvo bismo Vam se željeli zahvaliti što ste izdvojili svoje dragocjeno vrijeme, te se nadamo da ćemo ga produktivno iskoristiti. |  |
| Ilvana:Da li se slažete da se ovaj razgovor snima? | **Dean:** Da |
| Ilvana:Da li već posjedujete informacioni sistem? | **Dean:** Nemamo neki poseban informacioni sistem, imamo znači neku kasu kojom možemo da štampamo karte i račune i to je otprilike to, ali je to vrlo jednostavno i znači mora se ručno unijeti, teta prvo mora pogledati u spisak ovih redova vožnje da vidi koja je cijena karte i da otkuca da je to karta za određenu autobusku liniju i da košta toliko i toliko i da dobije neki račun. |
| Ilvana:Koje sve usluge pruža Vaša kompanija?(prevoznicima, putnicima i drugim korisnicima) | **Dean:**Prevoz putnika. |
| Ilvana:Kojim vrstama saobraćaja se bavi Vaša kompanija? Da li je to međugradski i međunarodni saobraćaj ili obuhvata i gradski saobraćaj? | **Dean:** Gradski saobraćaj ne obuhvata. Obuhvata ove neke da kažemo vangradske linije, mislim međugradske, međukantonalne . |
| Ilvana:Koliko perona imate na autobuskoj stanici? | **Dean:** Pet |
| Ilvana:Sa koliko parking lokacija raspolažete? | **Dean:** Nije nam to bitno za funkcionalnost ovog softvera . |
| Ilvana:Na koji način se vrši evidencija o raspoloživosti i zauzetosti perona mjesta? | **Dean:** Ovo nije bitno za sistem. |
| Ilvana:Kako teče proces prodaje karti, koji se podaci bilježe? | **Dean:** Bitno je da se može kupiti karta za određenu autobusku liniju , da postoji mogućnost jednosmjerne i povratne karte, i da postoji mogućnost rezervacije, s tim da je potrebno evidentirati ime i prezime putnika samo za međunarodne linije. I na osnovu raspoloživosti mjesta u autobusu može se izdati karta. |
| Ilvana:Kada se vrši plaćanje rezervisane karte? | **Dean:** Rezervacija se ne plaća, može se i telefonom rezervisati, gdje može gospođa koja radi provjeriti da li ima slobodnog mjesta i rezervisati, a kad dođete onda ćete platiti. |
| Ilvana: Da li je moguća zamjena karti i na koji način se izvršava? | **Dean:** Da, može povrat karte i dobit će puni povrat novca. |
| Sumeja:A ukoliko on želi da promijeni rutu? | **Dean:** Promjena rute bi bila, vratio je kartu dobio je pare nazad, te izdali ste mu novu kartu, znači nije poseban proces. |
| Ilvana:Kako se vrši proces kreiranje neke autobuske linije, šta se sve bilježi? | **Dean:** Polazište i odredište,u linijama nema stajanja nigdje između npr. ide od Sarajeva do Zenice i nigdje ne staje. |
| Ilvana:Da li je bitno ko je vozač i i koji je autobus , da li to bilježite? | **Dean:** Jedan vozač može da vozi više linija, možete evidentirati osnovne informacije o autobusu: tip autobusa i broj raspoloživih mjesta. |
| Ilvana:Ko pravi i modifikuje autobuske linije? | **Dean:** Imat ćemo odgovorne ljude iz poslovodstva, koji će to raditi, i koji mogu da modifikuju autobuske linije, i imat ćemo ljude koji prodaju karte na osnovu već definisanih linija i oni neće moći da ih mijenjaju. |
| Ilvana:Prilikom evidencije nekog autobusa, šta sve bilježite (broj mjesta, broj busa,....) | **Dean:** Nije bitno, možda eto model autobusa i kapacitet i tablice i to je sasvim dovoljno. |
| Ilvana:Ako su duže relacije da li ćemo imati više vozača? | **Dean:** Uvijek je jedan vozač. |
| Sumeja:Kada se radi o dužim relacijama, da li ima nekih odstupanja od kraćih relacija, konkretno, da li imaju neki uslovi koji se moraju ispuniti? (Za duže linije, da li imate 2 vozača? I sl.) | **Dean:** Ne morate voditi računa o tome. |
| Ilvana:Koje radnike želite da uključite u Vaš sistem? | **Dean:** Bitni su vozači, ali u smislu da ih evidentiramo i dodijelimo nekoj liniji. Bitni su radnici, koji prodaju karte koji mogu napraviti rezervaciju, obrisati rezervaciju, prodati kartu i stornirati kartu i da se čovjeku vrate pare. Potrebna je ta neka evidencija autobuskih linija, autobusa vozača i itd. i to će raditi poslovođe, i jedna funkcija koja će biti dodijeljena nekom od tih poslovođa koji će imati mogućnost da dodaje korisnike u sistem. |
| Ilvana:Prilikom evidencije radnika koje informacije trebaju biti zabilježene? | **Dean:** Ime i prezime je sasvim dovoljno. |
| Ilvana:Ko ima pristup evidencijama? | **Dean:** Znači imate ljude koji prodaju karte i oni mogu prodati, vratiti i stornirati kartu, napraviti i obrisati rezervaciju, a sve ostale funkcije imaju poslovođe i eventualno neki administrator koji može sve. |
| Ilvana:Koji su Vam izvještaji neophodni i od čega treba da se sastoje? | **Dean:** Izvještaj o prodanim kartama za određeni period, onda Izvještaj o određenim autobuskim linijama za određeni period, Izvještaj po vozačima gdje se može odrediti znači na kojim linijama je vozio. |
| Ilvana:Ko ima pristup izvještajima? | **Dean:** Poslovođa. |
| Ilvana:Postoje li neki zahtjevi koje nismo pokrili, a na koje biste željeli da posebno obratimo pažnju? | **Dean:** Nema ništa zasad specifično. |